CELEX: 32017R0172
Language: lv
Date: 2017-02-01 00:00:00
Title: Komisijas Regula (ES) 2017/172 (2017. gada 1. februāris), ar ko Regulu (ES) Nr. 142/2011 groza attiecībā uz parametriem dzīvnieku izcelsmes blakusproduktu transformēšanai biogāzē vai kompostā, kā arī nosacījumiem lolojumdzīvnieku barības importēšanai un pārstrādātu kūtsmēslu eksportēšanai (Dokuments attiecas uz EEZ. )

2.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 28/1
            
         KOMISIJAS REGULA (ES) 2017/172
   (2017. gada 1. februāris),
   ar ko Regulu (ES) Nr. 142/2011 groza attiecībā uz parametriem dzīvnieku izcelsmes blakusproduktu transformēšanai biogāzē vai kompostā, kā arī nosacījumiem lolojumdzīvnieku barības importēšanai un pārstrādātu kūtsmēslu eksportēšanai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (1), un jo īpaši tās 15. panta 1. punkta c) apakšpunktu, 27. panta g) punktu, 41. panta 3. punktu un 43. panta 3. punkta otro daļu,
   tā kā:
   
               (1)
            
            
               Komisijas Regulā (ES) Nr. 142/2011 (2) ir noteikti Regulas (EK) Nr. 1069/2009 īstenošanas noteikumi, tostarp parametri dzīvnieku izcelsmes blakusproduktu transformēšanai biogāzē vai kompostā, nosacījumi importētas lolojumdzīvnieku barības laišanai tirgū un noteikumi 2. kategorijas materiālu eksportēšanai.
            
         
               (2)
            
            
               Regulas (ES) Nr. 142/2011 V pielikumā ir noteikti standarti dzīvnieku izcelsmes blakusproduktu transformēšanai biogāzē vai kompostā. Saskaņā ar V pielikuma III nodaļas 2. iedaļas 3. punkta b) apakšpunktu kompetentā iestāde konkrētos apstākļos var atļaut piemērot citas prasības, nevis III nodaļā izklāstītās.
            
         
               (3)
            
            
               Tomēr fermentācijas atliekas un komposts šādos gadījumos būtu jālaiž tirgū tikai tajā dalībvalstī, kurā šie alternatīvie transformācijas parametri ir atļauti. Lai kompetentajai iestādei dotu vajadzīgo elastību Regulas (ES) Nr. 142/2011 V pielikuma III nodaļas 2. iedaļas 3. punktā minēto biogāzes un kompostēšanas iekārtu regulēšanā, no III nodaļas 3. iedaļas 2. punktā noteiktajiem standartiem ir lietderīgi izslēgt tādas fermentācijas atliekas un kompostu, attiecībā uz ko dalībvalsts jau ir atļāvusi alternatīvus transformācijas parametrus. Tāpēc Regulas (ES) Nr. 142/2011 V pielikums būtu attiecīgi jāgroza.
            
         
               (4)
            
            
               Dalībvalstis var atļaut importēt dzīvnieku izcelsmes blakusproduktus un atvasinātus produktus tikai no apstiprinātām trešām valstīm. Dalībvalstis var atļaut importēt jēlu barību lolojumdzīvniekiem, kas iegūta no zivsaimniecības blakusproduktiem no trešām valstīm, no kurām atļauts importēt zvejniecības produktus lietošanai pārtikā saskaņā ar Komisijas Lēmuma 2006/766/EK (3) II pielikumu. Tas neattiecas uz tādas pārstrādātas lolojumdzīvnieku barības importu, kas iegūta no zivsaimniecības blakusproduktiem. Šajā ziņā tādas pārstrādātas lolojumdzīvnieku barības imports, kas iegūta no zivsaimniecības blakusproduktiem, ir pakļauts stingrākiem nosacījumiem nekā tādas jēlas lolojumdzīvnieku barības imports, kas iegūta no zivsaimniecības blakusproduktiem. Ir lietderīgi atļaut importēt pārstrādātu barību lolojumdzīvniekiem, kas iegūta no zivsaimniecības blakusproduktiem no visām trešām valstīm, no kurām atļauts importēt jēlu barību lolojumdzīvniekiem, kas iegūta no zivsaimniecības blakusproduktiem. Tāpēc būtu attiecīgi jāgroza Regulas (ES) Nr. 142/2011 XIV pielikuma II nodaļas 1. iedaļas 2. tabula.
            
         
               (5)
            
            
               Eksportēt pārstrādātus kūtsmēslus, kas paredzēti sadedzināšanai vai apglabāšanai atkritumu poligonā, ir aizliegts. Tomēr saskaņā ar Regulas (EK) Nr. 1069/2009 43. panta 2. un 3. punktu šādu materiālu eksportu var atļaut izmantošanai biogāzes vai kompostēšanas iekārtās, ja galamērķa valsts ir Ekonomiskās sadarbības un attīstības organizācijas (ESAO) dalībniece. Lai atļautu eksportēt pārstrādātus kūtsmēslus un organiskus mēslošanas līdzekļus, kas satur tikai pārstrādātus kūtsmēslus, ir lietderīgi paredzēt noteikumus par šādu produktu eksportu mērķiem, kas nav sadedzināšana, apglabāšana atkritumu poligonā vai izmantošana biogāzes vai kompostēšanas iekārtās valstīs, kuras nav ESAO dalībnieces. Minētajos noteikumos būtu jāizklāsta prasības, kas ir vismaz līdzvērtīgas prasībām, kuras piemērojamas, lai laistu tirgū pārstrādātus kūtsmēslus un organiskus mēslošanas līdzekļus, kas satur tikai pārstrādātus kūtsmēslus. Tāpēc Regulas (ES) Nr. 142/2011 XIV pielikums būtu attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 142/2011 25. pantā pievieno šādu punktu:
   
      “4.   Noteikumus, kas izklāstīti XIV pielikuma V nodaļā, piemēro tajā minēto atvasināto produktu eksportam no Savienības.”
   
   2. pants
   Regulas (ES) Nr. 142/2011 V un XIV pielikumu groza saskaņā ar šīs regulas pielikumā izklāstīto tekstu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 1. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 300, 14.11.2009., 1. lpp.
   
   
      (2)  Komisijas 2011. gada 25. februāra Regula (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
   
      (3)  Komisijas 2006. gada 6. novembra Lēmums 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (OV L 320, 18.11.2006., 53. lpp.).
   
      PIELIKUMS
      Regulas (ES) Nr. 142/2011 V un XIV pielikumu groza šādi:
      
                  1)
               
               
                  V pielikuma III nodaļas 3. iedaļas 2. punktu aizstāj ar šādu:
                  
                              “2.
                           
                           
                              Fermentācijas atliekas vai komposts, kas nav minēti 2. iedaļas 3. punkta b) apakšpunktā un kas neatbilst šajā iedaļā noteiktajām prasībām, ir vēlreiz transformējami vai kompostējami, un Salmonella gadījumā ar tiem rīkojas vai tos likvidē atbilstīgi kompetentās iestādes norādījumiem.”;
                           
                        
            
                  2)
               
               
                  XIV pielikumu groza šādi:
                  
                              a)
                           
                           
                              II nodaļas 1. iedaļas 2. tabulā 12. rindu aizstāj ar šādu:
                              
                                          “12.
                                       
                                       
                                          Lolojumdzīvnieku barība, tostarp suņu košļājamās rotaļlietas
                                       
                                       
                                          
                                                      a)
                                                   
                                                   
                                                      Attiecībā uz pārstrādātu barību lolojumdzīvniekiem un suņu košļājamām rotaļlietām: materiāli, kas minēti 35. panta a) punkta i) un ii) apakšpunktā.
                                                   
                                                
                                                      b)
                                                   
                                                   
                                                      Attiecībā uz jēlu barību lolojumdzīvniekiem: materiāli, kas minēti 35. panta a) punkta iii) apakšpunktā.
                                                   
                                                
                                       
                                          Lolojumdzīvnieku barībai un suņu košļājamām rotaļlietām jābūt ražotām saskaņā ar XIII pielikuma II nodaļu.
                                       
                                       
                                          
                                                      a)
                                                   
                                                   
                                                      Attiecībā uz jēlu barību lolojumdzīvniekiem:
                                                      trešās valstis, kuras uzskaitītas Regulas (ES) Nr. 206/2010 II pielikuma 1. daļā vai Regulas (EK) Nr. 798/2008 I pielikumā un no kurām dalībvalstis atļauj importēt svaigu to pašu sugu dzīvnieku gaļu, un kur ir atļauta tikai neatkaulota gaļa.
                                                      Attiecībā uz zivju materiāliem – trešās valstis, kas uzskaitītas Lēmuma 2006/766/EK II pielikumā.
                                                   
                                                
                                                      b)
                                                   
                                                   
                                                      Attiecībā uz suņu košļājamām rotaļlietām un lolojumdzīvnieku barību, izņemot jēlu barību lolojumdzīvniekiem:
                                                      trešās valstis, kas uzskaitītas Regulas (ES) Nr. 206/2010 II pielikuma 1. daļā, un šādas valstis:
                                                      
                                                                   
                                                               
                                                               
                                                                  (JP) Japāna,
                                                               
                                                            
                                                                   
                                                               
                                                               
                                                                  (EC) Ekvadora,
                                                               
                                                            
                                                                   
                                                               
                                                               
                                                                  (LK) Šrilanka,
                                                               
                                                            
                                                                   
                                                               
                                                               
                                                                  (TW) Taivāna.
                                                               
                                                            Attiecībā uz pārstrādātu barību lolojumdzīvniekiem no zivju materiāliem – trešās valstis, kas uzskaitītas Lēmuma 2006/766/EK II pielikumā.
                                                   
                                                
                                       
                                          
                                                      a)
                                                   
                                                   
                                                      Attiecībā uz konservētu barību lolojumdzīvniekiem: XV pielikuma 3. nodaļas A daļa.
                                                   
                                                
                                                      b)
                                                   
                                                   
                                                      Attiecībā uz pārstrādātu barību lolojumdzīvniekiem, izņemot konservētu barību lolojumdzīvniekiem: XV pielikuma 3. nodaļas B daļa.
                                                   
                                                
                                                      c)
                                                   
                                                   
                                                      Attiecībā uz suņu košļājamām rotaļlietām: XV pielikuma 3. nodaļas C daļa.
                                                   
                                                
                                                      d)
                                                   
                                                   
                                                      Attiecībā uz jēlu barību lolojumdzīvniekiem: XV pielikuma 3. nodaļas D daļa.”;
                                                   
                                                
                                    
                        
                              b)
                           
                           
                              pievieno šādu V nodaļu:
                              “V NODAĻA
                              
                                 DAŽU ATVASINĀTO PRODUKTU EKSPORTA NOTEIKUMI
                              
                              Noteikumi, kas piemērojami turpmāk uzskaitītajiem atvasinātajiem produktiem, kā minēts 25. panta 4. punktā.
                              
                                           
                                       
                                       
                                          Atvasinātie produkti
                                       
                                       
                                          Eksporta noteikumi
                                       
                                    
                                          1.
                                       
                                       
                                          Pārstrādāti kūtsmēsli un organiski mēslošanas līdzekļi, komposts vai fermentācijas atliekas no biogāzes transformācijas, kas nesatur nevienu citu dzīvnieku izcelsmes blakusproduktu vai atvasināto produktu, izņemot pārstrādātus kūtsmēslus
                                       
                                       
                                          Pārstrādātiem kūtsmēsliem un organiskiem mēslošanas līdzekļiem, kompostam vai fermentācijas atliekām no biogāzes transformācijas, kas nesatur nevienu citu dzīvnieku izcelsmes blakusproduktu vai atvasināto produktu, izņemot pārstrādātus kūtsmēslus, jāatbilst vismaz nosacījumiem, kas minēti XI pielikuma I nodaļas 2. iedaļas a), b), d) un e) punktā.”